Data was extracted from:https://www.infomed.co.il/drugs/levodopa/

המומחים של
Info
med
מסבירים:
הטיפול במחלת פרקינסון עבר שינוי משמעותי בשנות ה-60, עם הכנסתו לשימוש של לבודופה. הגוף מסוגל להפוך לבודופה לדופאמין - אותו חומר כימי במוח אשר העדרו, או הימצאותו בכמות בלתי מספקת, גורמים למחלת פרקינסון, ולכן לבודופה עורר ציפיות גדולות לשיפור בולט של התסמינים.
הוכח שלבודופה היא אמנם תרופה יעילה, אך היא גורמת לתופעות לוואי קשות: בחילה, סחרחורת ודפיקות לב. גם כאשר הטיפול נעשה תוך כדי עלייה הדרגתית במינון, קשה היה לאזן את התועלת שבתרופה לעומת תופעות הלוואי שלה. דבר שהקשה עוד יותר על הטיפול היה הצורך המתמשך בהגדלת המינון.
היום נותנים לבודופה בשילוב עם קארבידופה או עם בנסראזיד, חומרים אשר מגבירים את השפעתו של לבודופה במוח, ומאפשרים את מתן התרופה במינונים נמוכים יותר, תוך הפחתת תופעות הלוואי של התרופה.
מידע על התרופה
אופן נטילת התרופה
טבליות, כמוסות.
תדירות וזמן נטילה
3-6 פעמים ביום עם מזון או חלב.
טווח המינון
מבוגרים: מנה התחלתית 125-500 מ"ג, עם העלאת המינון עד להשגת התועלת המירבית המתאפשרת על ידי תופעות הלוואי.
תחילת ההשפעה
תוך 30 דקות. עשויים לחלוף 2-6 חודשים עד שתורגש השפעת התרופה במלואה.
משך ההשפעה
תוך 30 דקות. עשויים לחלוף 2-6 חודשים עד שתורגש השפעת התרופה במלואה.
מנה שנשכחה
יש לקחת מייד כשנזכרים. אם צריך לקחת את המנה הבאה תוך שעתיים, קח מנה אחת עכשיו ודלג על המנה הבאה.
הפסקת התרופה
אין להפסיק את התרופה בלי להיוועץ ברופא, הפסקתה עלולה להחמיר את המחלה.
מינון עודף
סביר להניח שמנה עודפת מקרית לא תגרום בעיות. מנות עודפות גדולות עלולות לגרום הקאה או תרדמה. יש ליידע את הרופא.
אחסון
לשמור במיכל סגור במקום קריר ויבש, הרחק מהישג ידם של ילדים
נמצא כמרכיב בתרופות הבאות
דופיקר | Dopicar
לבופר פלוס | Levopar Plus
סטאלבו | Stalevo
סינמט CR | Sinemet CR
אזהרות
תזונה
יש ליטול התרופה לפני ארוחה.
אלכוהול
מומלץ להימנע משתיית אלכוהול בזמן נטילת תרופה זו.
נהיגה
יש להימנע מנהיגה עד שלומדים כיצד התרופה משפיעה, כיוון שתרופה זו עלולה לגרום לטשטוש.
הריון
בטיחות השימוש לא הוכחה. התרופה גרמה למומים בבעלי חיים במינונים הגבוהים ממנת אדם. יש לשקול תועלת מול סיכון ולהיוועץ ברופא (C)
הנקה
התרופה עוברת לחלב אם ועלולה להשפיע על התינוק. מומלץ להיוועץ ברופא.
תינוקות וילדים
לא מומלץ לתינוקות עד גיל חודש.
קשישים
סבירות גבוהה יותר לתופעות לוואי. ייתכן שיהיה צורך בהפחתת המינון.
דווח לרופא במקרה של
מחלת לב
מחלת כבד
מחלת כליה
מחלת ריאות
אסתמה
דלקת סימפונות (bronchitis)
פעילות יתר של בלוטת התריס
ברקית (glaucoma)
כיב עיכולי
סוכרת
דיכאון
נטילת תרופות אחרות
סיכון ממנת יתר
בינוני
סיכון מפיתוח תלות
נמוך
תופעות לוואי
תופעות הלוואי של לבודופה תלויות ברמת המינון. בתחילת הטיפול, כאשר המינון נמוך, תופעות הלוואי בדרך כלל קלות. חומרתן של תופעות אלה עלולה לגבור עם העלאת המינון במטרה להמריץ את ההשפעות החיוביות של התרופה. יש להיוועץ ברופא בקשר לכל תופעות הלוואי של תרופה זו.
פרטי תגובה עם תרופות אחרות
[תרופות לטיפול ביתר לחץ דם ותרופות כגון סלגלין לטיפול בפרקינסון]: תיתכן ירידה חדה בלחץ הדם וצורך בהורדת המינון של תרופות אלו.
[נוגדי דיכאון]: לבודופה עלול להגיב עם נוגדי-דיכאון מסוג מעכבי מונואמין אוקסידאז ולגרום לעלייה מסוכנת בלחץ הדם. כמו כן עלול לבודופה להגיב עם נוגדי-דיכאון טריציקליים.
[פירידוקסין (ויטאמין B6)]: נטילת ויטאמין זה בכמות גדולה מדי, עלולה להפחית את ההשפעה של לבודופה.
[פנותיאזינים, בוטירופנונים, ריספרידון, איזוניאזיד, פניטואין, וארפארין, תכשירי ברזל, מטוקלופראמיד] מחלישים את השפעתו של לבודופה.
השפעת שימוש ממושך
יעילות התרופה פוחתת בדרך כלל עם הזמן ומצריכה העלאת המינון. גם תופעות הלוואי נעשות חמורות יותר, עד שמגיעים למצב בו יש להפסיק את התרופה לחלוטין.
יש לרשום תרופות רק על פי ההתוויות של משרד הבריאות
המידע נלקח בין היתר מעלונים רפואיים ובכל מקרה אינו מחליף התייעצות עם רופא